hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy fr hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy en en hy hy hy hy
Ճապոնական մշակութային միջոցառումների շաբաթ Երևանում - BlogNews.am
event_note12:35 , 20 նոյեմբեր 2015 visibility 2558 commentմեկնաբանել
Ճապոնական տրամադրություն Երևանում. հաջորդ շաբաթ Երևանում ճապոնական մշակույթի օրեր են լինելու, որոնց մասին BlogNews-ը զրուցել է Հայաստանում Ճապոնիայի դեսպան Էյջի Տագուչիի հետ։
Նոյեմբերի 25-ին հայ-ճապոնական «Հիկարի» մշակութային կենտրոնում տեղի կունենա համերգ՝ երգահան-կատարող Իրիե Յոսուկեի կատարմամբ։ «Ներկայացվելու է ճապոնական ավանդական շակուհաչի գործիքը։ Շակուհաչին ճապոնական ազգային գործիք է, որը շատ նման է հայկական դուդուկին, պարզապես այն պատրաստված է բամբուկից»,- ասաց Էյջի Տագուչին։
Նոյեմբեր 27-ին Մոսկվա կինոթատրոնում կանցկացվի ճապոնական ֆիլմերի 9-րդ փառատոնը։ «Կինոփառատոնի շրջանակներում ցուցադրվելու է 5 կինոնկար՝ ժամանցային, սիրային։ Մի ֆիլմն էլ ջրի՝ սնդիկով աղտոտվածության մասին է։ Փորձել ենք ընտրել այնպիսի ֆիլմեր, որոնք կհետաքրքրեն և՛ մեծահասակներին, և՛ երիտասարդներին։ Կարծում եմ՝ ֆիլմերի միջոցով շատ հեշտ և ճիշտ է ներկայացնել ինչ-որ մի երկրի մշակույթ։ Ես ցանկանում եմ, որ այս կինոցուցադրությունը նպաստի ճապոնական մշակույթի տարածմանը Հայաստանում։ Ես հուսով եմ և կարծում եմ, որ հայերին կհետաքրքրեն այս ֆիլմերը»,- ասաց Հայաստանում Ճապոնիայի դեսպանը։
Նա կարևորեց նման միջոցառումների կազմակերպումը ոչ միայն Երևանում, այլև Հայաստանի այլ քաղաքներում։ Նոյեմբերի 30-ին և դեկտեմբերի 1-ին կինոփառատոնը կանցկացվի համապատասխանաբար Գյումրիում և Էջմիածնում։ Մտադրություն կա հաջորդ տարվա սկզբին այն կազմակերպել նաև Վանաձորում։
Արդեն նոյեմբեր 28-ին «Հիկարի» մշակութային կենտրոնում ելույթ կունենա ճապոնացի դերասանուհի Սայոկո Շիրոտանին։ Նա կխաղա ներկայացում և կերգի, կներկայացվեն նաև ճապոնական ավանդական պարեր:
Ի դեպ, բոլոր միջոցառումների մուտքն ազատ է։
«Ճապոնիայում էլ ՀՀ դեսպանատունն է ակտիվ գործունեություն ծավալում մշակութային միջոցառումների կազմակերպման հարցում։ Փարաջանովը շատ հայտնի անուն է Ճապոնիայում։ Նախորդ տարի կայացավ հայկական ֆիլմերի փառատոն և խաչքարերի ցուցահանդես»,- նշեց դեսպանը։
Էյջի Տագուչին հայտնեց, որ ցանկանում են, որպեսզի Հայաստանում ավելի շատ մարդիկ սովորեն ճապոներեն։ «Գյումրու Մանկավարժական համալսարանում այս տարվա հոկտեմբերից ուսուցանվում է ճապոներեն։ Հայաստանում այժմ 200 մարդ սովորում է ճապոներեն։ Ես այս տվյալներն ասում եմ ըստ պետական և մասնավոր ուսումնական հաստատությունների տվյալների։ Հուսով եմ՝ այդ թիվը կաճի»,- եզրափակեց ՀՀ-ում Ճապոնիայի դեսպանը։
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
Հարցրեցի` կարդացե՞լ ես Նոյեմբերի 9-ի փաստաթղթի 9-րդ կետը, տեսե՞լ ես` ինչ ես ստորագրել. Աննա Մկրտչյան (Video)
21:37 , 1 հոկտեմբեր
Տեղանքի և ժամանակագրության վերաբերյալ այս պահին որևէ հստակ տվյալ հայտնել չենք կարող, ...
Ժողովուրդը լսեց նրա ստերն ու բացեց Հայաստանի դարպասները ներսից՝ ներքին թշնամու ու ...
Էդուարդ Շարմազանով visibility 951
Օդի ջերմաստիճանը աստիճանաբար կբարձրանա 4-6 աստիճանով
Հիմա հասկանո՞ւմ եք, թե ինչն է պատճառը, որ հանրության մի մասը դիմադրում է պատվաստմանն ու դիմակահանդեսին
«Ուժեղ» տղերքն են. 4 հոգով զոհված հայ զինվորի քրոջն են բերման ենթարկում
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: